Սարգսյանի պատասխանը իր իսկ ձևակերպմամբ «հայրենակցի կողմից տրված հարցերի շարանին» ընդհանուր առմամբ կարելի է դրական գնահատել: Այս հարթակից ևս Ադրբեջանի ղեկավարությանը սթափության և ողջախոհության կոչ արվեց: Սարգսյանը նշեց նաև, որ Հայաստանը հավատարիմ է մնում հակամարտության խաղաղ կարգավորմանն ու վստահ է, որ «խնդիրը կարող է լուծվել միայն ու միայն փոխզիջումների հիման վրա»: Կապված Ադրբեջանի նախագահի վերջին հայտարարությունների հետ, Սերժ Սարգսյանը մասնավորապես նշեց, որ «Երևանն ունի 2800 տարվա պատմություն, հայ ժողովուրդը առնվազն 5000 տարի ապրում է իր պատմական տարածքներում, և Ադրբեջանը կամ այլ ժողովուրդներ, ովքեր, Աստված գիտի, երբ են սկսել սեփական ինքնաճանաչումը, չեն կարող կոտրել հայ ժողովրդի կամքը»: Իհարկե հասկանալի է, որ այս պատասխանը ոչ միայն ուղղված էր Ալիևին, այլև կրում էր ընդհանուր տեղեկատվական բնույթ, հնարավոր է հետագայում պատմական իրողությունը որպես հավելյալ հաղթաթուղթ օգտագործելու համար: